    Ẹ̀yin ọmọ mi, mo ní ayọ̀ láti sọ fún yín pé, gbogbo yin ni ẹ ẹ dáadáa nínú ìdánwò tí mo gbé kalẹ̀ níwájú yín, kò sí ẹni tí mo lè fi ọwọ́ rọ́ sẹ́yìn pé kò rí ohun ìyanu mú bọ̀, bẹ́ẹ̀ ni bí gbogbo yín kò bá pa ara pọ̀ lo ohun iyanu yín, Ẹwadapọ̀ kò bá tí wà láyé lónìí. Nítorí bí kò bá sí ìwo àgbáǹréré àràmàǹdà, ẹ kò bá tí mọ̀ pé ara olùfẹ́ yín kò le, bí kò bá sí ẹní ìyanu, ẹ kò bá ti lè de ilé tí òun ìbá fi kú, bẹ́ẹ̀ ni bí kò bá sí èso igi ìgbàlà ẹ kò bá ti lè yọ Ewadapọ̀ nínú àìsàn rẹ́. Nítorí èyí, kò sí ẹni tí ó yẹ ki ń fún ni Ẹwadapọ̀ nítorí ohun tí ẹ mú bọ̀, ìdánwò mìíràn ni mo máa ṣe fún yín, ẹni tí ó bá ṣe dáadáa jùlọ nínú èyí nì ní yóò fẹ́ Ẹwadapọ̀, ìwọ̀ntunwọ̀nsì lobìnrin. Ẹ lọ mú apó àti ọfà yín, kí ẹ jẹ́ kí a lọ sínú pápá ti ń bẹ lẹ́yìnkùnlé mi, ìgbà tí a bá dé ọ̀hún, kí olúkúlùkù ta ọ̀fà síwájú, ẹni tí ọfà rẹ̀ bá rìn jìnà jù ni yóò ṣe baálé Ẹwadapọ̀, ìwọ̀ntunwọ̀nsì lobìrin.
    Eyin omo mi, mo ni ayo lati so fun yin pe, gbogbo yin ni e e daadaa ninu idanwo ti mo gbe kale niwaju yin, ko si eni ti mo le fi owo ro seyin pe ko ri ohun iyanu mu bo, bee ni bi gbogbo yin ko ba pa ara po lo ohun iyanu yin, Ewadapo ko ba ti wa laye lonii. Nitori bi ko ba si iwo agbanrere aramanda, e ko ba ti mo pe ara olufe yin ko le, bi ko ba si eni iyanu, e ko ba ti le de ile ti oun iba fi ku, bee ni bi ko ba si eso igi igbala e ko ba ti le yo Ewadapo ninu aisan re. Nitori eyi, ko si eni ti o ye ki n fun ni Ewadapo nitori ohun ti e mu bo, idanwo miiran ni mo maa se fun yin, eni ti o ba se daadaa julo ninu eyi ni ni yoo fe Ewadapo, iwontunwonsi lobinrin. E lo mu apo ati ofa yin, ki e je ki a lo sinu papa ti n be leyinkunle mi, igba ti a ba de ohun, ki olukuluku ta ofa siwaju, eni ti ofa re ba rin jina ju ni yoo se baale Ewadapo, iwontunwonsi lobirin.